 Xildhibaan Bashiir Sheekh Xuseen Tukaale iyo Xildhibaan Cabdiqaadir Askar Xasan oo Wargeyska Geeska Afrika u waramay ayaa ugu horeyn Xildhibaan Cabdiqaadir Askar oo ka hadlay sicir bararka ayaa yidhi Sicir bararku iskama yimaado, ee sababo ayaa keena, waxaana xaqiiqo ah in Xukuumaddu hore sabab u ahayd in sicir bararku heerkan uu maanta marayo gaadho, si wax looga qabtana waxay ahayd in Xukuumaddani wada tashi la sameeyso dadka aqoonta u leh dhaqaalaha, balse may ahayn inay iska gaadho goaan aanay ka firisan, siday hadda wax u socdaana runtii maba ah si lagu xalin karo sicir bararka inuu ka sii daro mooye, sida ugu haboon ee wax lagaga qaban karaana waa in Baanka Dhexe hawshiisa iyo waajibaadkiisa u madax banaanado. 